Leiðtogar Evrópusambandsins samþykktu í gær að festa í lög þá stefnu að sambandið verði kolefnishlutlaust árið 2050 . Pólland var eina þjóðin sem skrifaði ekki undir samkomulagið . Samkomulagið kemur í kjölfar þess að leiðtogaráð og framkvæmdastjórn Evrópusambandsins kynntu til sögunnar Grænan sáttmála Evrópu fyrr í vikunni . Frá þessu er greint á vef BBC . Sáttmálinn kveður meðal annars á um 100 milljarða evra fjárveitingu sem styðja á við orkuskipti innan álfunnar . Auk þess felst í sáttmálanum áætlun um á aukið hringrásarhagkerfi innan sambandsins . Auglýsing Stíft var fundið um samkomulagið á leiðtogafundinum sem haldinn var í Brussel í gær . Tékkar , Ungverjar og Pólverjar voru mótfallnir samkomulaginu í fyrstu þar sem þeim þótti útilokað að 100 milljarðar nægðu til ná kolefnishlutleysi innan 27 ríkja sambandsins . Eftir að staðfest hefði verið að kjarnorka væri innifalin í samkomulaginu samþykktu Tékkar og Ungverjar að skrifa undir samkomulagið óbreytt . Pólverjar sem reiða sig að langmestu leyti á kol við sína orkuframleiðslu sögðust hins vegar þurfa meira tíma til að skipta yfir í grænni orku og skrifuðu því ekki undir samkomulagið . Haft er eftir Charles Michael , nýja forseta leiðtogaráðs Evrópusambandsins , að sambandið myndi á næstu misserum halda áfram að reyna sannfæra Pólverja um að styðja samkomulagið . Ursula von der Leyen , forseti framkvæmdastjórnar Evrópusambandsins , sagðist vonast til að aðildarríkin nái að fullgilda og innleiða samkomulagið strax á næsta ári . Bretland tók ekki þátt í samkomulaginu þar sem þeir stefna á að yfirgefa Evrópusambandið í lok janúar á næsta ári . Hins vegar lýsti breska ríkisstjórnin því yfir í sumar að Bretland stefndi að kolefnishlutleysi fyrir 2050 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .